Lav et referat af nedenstående tekst:

Tekst:
Dyrere benzin og færre passagerer end forventet kan gøre 2017 til et dyrt år for bustrafikken i Nordjyllands Trafikselskab. Det viser en prognose baseret på regnskabet for årets første kvartal. I alt forventer NT, at udgifterne til busentreprenører vil løbe op i 10,7 millioner kroner mere end forventet, fordi brændstofpriserne er steget væsentligt, siden man udarbejdede og godkendte dette års budget. Desuden forventer man, at indtægten fra passagerer vil blive 1,8 millioner kroner lavere, end der er lagt op til i budgettet. Og den overskridelse kan NT ikke hente, selv om man gennemfører planlagte besparelser på driften for i alt 3,5 millioner kroner. Hvad den samlede budgetoverskridelse på 8,5 millioner kroner får af betydning for regnskabet og måske i sidste ende for passagerernes billetpriser og serviceniveau, vides endnu ikke. Det skal NT's bestyrelse og repræsentantskab tage stilling til på et møde tirsdag formiddag.

Referat:
Nordjyllands Trafikselskab forventer at overskride budgettet for 2017 med 8,5 millioner kroner.